ว่าที่ ประธานวุฒิสภา เชื่อว่า การได้รับเลือกเป็นประธานวุฒิสภาโดยไร้คู่แข่ง แสดงให้เห็นถึงการทำงานของวุฒิสภาในอนาคต ว่าจะมีเอกภาพมากขึ้น
ว่าที่ ประธานวุฒิสภา เชื่อว่า การได้รับเลือกเป็นประธานวุฒิสภาโดยไร้คู่แข่ง แสดงให้เห็นถึงการทำงานของวุฒิสภาในอนาคต ว่าจะมีเอกภาพมากขึ้น        นายพรเพชร วิชิตชลชัย เปิดใจหลังได้รับตำแหน่ง ประธานวุฒิสภา รู้สึกปลื้มปิติเป็นอย่างมากที่ พระบาทสมเด็จ พระวชิรเกล้าเจ้าอยู่หัว และสมเด็จพระนางเจ้าพระบรมราชินี เสด็จพระราชดำเนินเป็นองค์ประธานในพิธีเปิดการประชุมรัฐสภา สมัยสามัญประจำปีครั้งที่ 1 และยังได้พระราชทานพระราโชวาทที่เป็นประโยชน์ยิ่งต่อการปฏิบัติหน้าที่ของสมาชิกรัฐสภา พร้อมอวยพรให้การทำงานของสภาทั้ง 2 ประสบผลสำเร็จเป็นประโยชน์แก่ประชาชนและประเทศชาติ ซึ่งเป็นเรื่องที่รัฐสภาต้องน้อมรับไว้ และปฏิบัติตาม        ส่วนการได้รับเลือกเป็น ประธานวุฒิสภา อยากเป็นเอกสารโดยไม่มีคู่แข่งขัน ซึ่งเชื่อว่าการที่สมาชิกเห็นพ้องต้องกันไม่ใช่เรื่องแปลก และจะทำให้การทำงานของวุฒิสภา มีความราบรื่นในอนาคต สำหรับภารกิจแรกของสมาชิกวุฒิสภา ในการเลือก นายกรัฐมนตรี จะมีการพูดคุย เพื่อให้มีมติไปในทิศทางเดียวกันหรือไม่ นายพรเพชร ปฏิเสธที่จะแสดงความเห็น ขอให้สมาชิกวุฒิสภาได้มีโอกาสได้หารือกันก่อน อีกทั้งยังไม่อยากจะพูดเรื่องการเมือง จนกว่าจะได้รับโปรดเกล้าแต่งตั้ง ตำแหน่งประธาน และรองประธาน อย่างเป็นทางการก่อน